DA Den Europæiske Unions Tidende C 202/4

Offentliggørelse af en sammenfatning af en varespecifikation i henhold til artikel 18, stk. 2, i Kommissionens forordning (EF) nr. 1898/2006 om gennemførelsesbestemmelser til Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 202/04

SAMMENFATNING

RÅDETS FORORDNING (EF) Nr. 510/2006 (1)

»ČESKOBUDĚJOVICKÉ PIVO«

EF-Nr.: CZ/PGI/0005/0446-29.04.2004

BOB ( ) BGB ( X )

Dette resumé indeholder hovedelementerne af varespecifikationen og tjener til orientering.

1. Medlemsstatens ansvarlige myndighed:

Navn: Úřad průmyslového vlastnictví Adresse: Antonína Čermáka 2a 168 00 Praha 6 ČESKÁ REPUBLIKA Tlf. +420 220383111 Fax +420 224324718 E-mail: posta@upv.cz

2. Sammenslutning:

Navn: Budějovický Budvar, národní podnik, Budweiser Budvar, National Corporation, Budweiser Budvar, Entreprise Nationale Adresse: Karolíny Světlé 4 370 21 České Budějovice ČESKÁ REPUBLIKA Tlf. +420 387705111 Fax — E-mail: budvar@budvar.cz Sammensætning: Producent/forarbejdningsvirksomhed ( X ) Andre ( )

3. Produktets art:

Kategori 2.1. øl.

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Českobudějovické pivo«

4.2. Beskrivelse:

Lyst øl med en karakteristisk aroma, der stammer fra lys malt og Saaz-humle, en afdæmpet mildt eller let bitter maltagtig smag, som skyldes forskellen mellem humleurtens åbenbare og opnåelige fermenteringsgrad, og en frisk smag, som stammer fra den naturlige kuldioxid.

Øllet er typisk bleggyldent med et blødt flødeagtigt skum, når det hældes op i glas. Saaz-humlens høje polyfenolindhold gør alle typer af Českobudějovické pivo til velsmagende og populære drikke.

Det er tydeligt, at de fem forskellige typer, som øllet kan inddeles i, har samme oprindelse.

Lys pilsnerøl

Alkohol vol. %: 4,6-5,3

Original humleurt i %: 11,4-12,3

Bitterhed: 20-24

EBC farve: 9-13

Duft: middel til høj intensitet, kraftig duft af Saaz-humle

Smag: let til middelintens bitterhed, let til middel harsk, middel til stor fyldighed i smagen med sødmefuld eftersmag og markant skarphed.

»Krausened« lys pilsnerøl

Alkohol vol. %: 4,6-5,3

Original humleurt i %: 11,4-12,3

Bitterhed: 20-24

EBC-farve: 9-13

Duft: middel til høj intensitet, kraftig duft af Saaz-humle

Smag: let til middelintens bitterhed, let til middel harsk, stor til meget stor fyldighed i smagen med sødmefuld eftersmag og markant skarphed.

Lys fadøl

Alkohol vol. %: 3,5-4,5

Original humleurt i %: 9,5-10,1

Bitterhed: 18-21

EBC-farve: 8-12

Duft: middel til høj intensitet, kraftig duft af Saaz-humle

Smag: let til middelintens bitterhed, let harsk, middel fyldighed i smagen med sødmefuld eftersmag og markant skarphed.

Specialøl

Alkohol vol. %: 7,4-8,2

Original humleurt i %: 16,0-17,0

Bitterhed: 24-28

EBC-farve: 11-17

Duft: middel til høj intensitet, kraftig duft af Saaz-humle

Smag: middel til stor bitterhed, let til middel harsk, stor til meget stor fyldighed i smagen med sødmefuld eftersmag og markant skarphed.

Alkoholholfri øl

Alkohol vol. %: 0,2-0,5

Original humleurt i %: 3-4

Bitterhed: 22-26

EBC-farve: 5-7

Duft: middel intensitet, kraftig let humleurtagtig duft af Saaz-humle

Smag: middelintens bitterhed, middel harsk, let fyldighed, markant skarphed med let smag af humleurt.

Hovedråmaterialerne til fremstilling af Českobudějovické pivo er vand, malt og humle samt ølgær til undergæring. Alle anvendte råvarer har oprindelse i de angivne geografiske områder og har særlige karakteristika.

5. Geografisk område:

Stedet for produktets fremstilling, forarbejdning og tilberedning er angivet som det geografiske område, hvor det er muligt at få vand fra den underjordiske sø i České Budějovice-bækkenet.

Der dyrkes Saaz-humle i Žatec-regionen, herunder i distrikterne Chomutov, Kladno, Louny, Plzeň-sever, Rakovník og Rokycany.

Byggen dyrkes i et område i Mæhren.

5.1. Bevis for oprindelse:

Øllet er blevet brygget i České Budějovice siden byens grundlæggelse i 1265 og har altid haft navn efter denne oprindelse.

Navnet Českobudějovické pivo opnåede en sådan anseelse, at det i 1967 blev registreret som »Českobudějovické pivo/Budweiser Bier/Bière de Budweis/Budweis Beer« i WIPO’s internationale register over oprindelsesbetegnelser under nummer 49 på grundlag af den nationale registrering. Beskyttelsen blev samtidig sikret ved en bilateral aftale med Portugal.

For at være i stand til at spore produktet har kontrolorganet for producenter med en geografisk betegnelse et registreringssystem, der indeholder oplysninger om producenter, fremstillingsprocessens påbegyndelse, kontrolresultater, trufne foranstaltninger osv. Kontrolorganet gennemfører kontroller for at afgøre, om de producenter, der benytter geografiske betegnelser, opfylder de betingelser, som er fastsat i varespecifikationerne.

5.2. Fremstillingssmetode:

Alle trin i fremstillingen, forarbejdningen af råmaterialer og tilberedningen af Českobudějovické pivo finder udelukkende sted i det angivne geografiske område.

Humleurten i Českobudějovické pivo fremstilles udelukkende ved dobbeltmask-dekoktionsmetoden med åben filtrering, hvorved den ikke-humlede urt adskilles fra humle kogt under atmosfærisk tryk.

Stammen af undergær, der anvendes til gærpåsætningen, dyrkes og opbevares på bryggeriet. Ølgæringen foregår i vertikale, cylinderformede, koniske beholdere med en kontrolleret temperatur på 6-11 °C, hvorimod lagringen er adskilt fra gæringen (totrinsteknologi) og udelukkende foregår i horisontale beholdere. Lagringsperioden følger principperne for lang, kold eftergæring ved en temperatur på højst 3 °C. Efter eftergæringen filtreres øllet og tappes på beholdere til konsum eller transport.

Den metode og det udstyr, der anvendes ved fremstillingen af øllet, er resultatet af den faglige viden og praksis, som er videregivet gennem generationer af brygmestre og yderligere udviklet i overensstemmelse med moderne viden om brygning. I begyndelsen foregik produktionen på individuel basis, men siden anlagdes egentlige bryggerier, hvilket førte til, at ølbrygningen koncentreredes i České Budějovice, hvor České Budějovice bryggerierne oprettedes. Denne ølbrygningstradition eksisterer stadig i dag.

5.3. Tilknytning:

Den popularitet, som Českobudějovické pivo efterhånden har opnået, har sammen med øllets stabile kvalitet betydet, at det markedsføres i mere end 50 lande. Det anses for et af de førende ølmærker på verdensplan.

Českobudějovické pivo-øllets smag og duft er hovedsagelig bestemt af mineralindholdet i vandet fra den lokale kilde, hvortil kommer kombinationen af hovedråvarernes egenskaber, anvendelsen af egne bryggerigærstammer, karakteren af de anvendte beholdere samt varigheden af de vigtigste fremstillingsprocesser.

Brygningen af Českobudějovické pivo-øllet er en livsnerve for byen České Budějovice. De fleste encyklopædier forbinder byen České Budějovice med fremstillingen af Českobudějovické pivo-øl.

I forbrugernes øjne er traditionen en af de vigtigste målestokke for kvalitet, idet den repræsenterer en vis merværdi og garanterer for kvaliteten. Českobudějovické pivos oprindelse i byen Českě Budějovice borger for de særlige egenskaber, som øl brygget i dette område besidder.

Forbrugerne har altid forbundet České Budějovice med brygning af kvalitetsøl, hvis smags- og duftegenskaber afviger fra øl, der fremstilles i andre områder.

5.4. Kontrolorgan:

Navn: Státní zemědělská a potravinářská inspekce, inspektorát v Táboře Adresse: Purkyňova 2533 390 02 Tábor ČESKÁ REPUBLIKA Tlf. +420 381257111 Fax — E-mail: —

5.5. Mærkning:

Českobudějovické pivo mærkes i overensstemmelse med de generelle regler for anvendelse af geografiske betegnelser og de specifikke regler for anvendelse af EF-symbolet for beskyttede geografiske betegnelser samt i overensstemmelse med andre EU-krav om mærkning. Anvendelsen af betegnelsen overholder ligeledes tiltrædelsestraktatens bestemmelser.

(1) EUT L 93 af 31.3.2006, s. 12.